Diari Oficial de la Generalitat Valenciana


Sumari del DOGV 3901, del 20-12-2000 (2000/10469)

RESOLUCIÓ de 10 de novembre de 2000, de la Direcció General d'Ordenació i Innovació Educativa i Política Lingüística, per la qual s'estableixen normes per al càlcul de la nota mitjana en l'expedient acadèmic de l'alumnat d'Arts Aplicades i oficis Artístics, Arts Plàstiques i Disseny i Peritatge Ceràmic que sol·licita l'accés a ensenyaments universitaris.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2000/11/10/(1)/dof/vci/html**

### Dades del document

Número de DOGV
:   3901

Data del DOGV
:   20-12-2000

Secció del DOGV
:   I. DISPOSICIONS GENERALS

Número del document
:   2000/10134


Data del document
:   10-11-2000

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * educació artística
    * ensenyament professional
    * avaluació de coneixements
    * alumnat
    * legislació
    * alumne
    * legislació escolar

RESOLUCIÓ de 10 de novembre de 2000, de la Direcció General d'Ordenació i Innovació Educativa i Política Lingüística, per la qual s'estableixen normes per al càlcul de la nota mitjana en l'expedient acadèmic de l'alumnat d'Arts Aplicades i oficis Artístics, Arts Plàstiques i Disseny i Peritatge Ceràmic que sol·licita l'accés a ensenyaments universitaris. [2000/10605]
  
El Reial Decret 1033/1999, de 18 de juny (BOE de 29 de juny) establix en el seu article 1.11 per als qui acrediten la possessió d'algun dels títols de Tècnic Superior d'Arts Plàstiques i Disseny, o algun dels declarats equivalents, la possibilitat d'accedir directament, després del corresponent procés de pre-inscripció, per a realitzar estudis universitaris.
  
Així mateix, s'establix en l'apartat segon del dit article que per a l'adjudicació de llocs als sol·licitants se seguirà els criteris aplicables als qui hagueren cursat cicles formatius de grau superior de formació professional específica, que han estat establits en el Reial Decret 707/1999, de 30 d'abril, pel qual es regulen els procediments de selecció per a l'ingrés en els centres universitaris dels estudiants que reunisquen els requisits legals necessaris per a l'accés a la Universitat (BOE d'1 de maig).
  
Així, el Reial Decret 440/1994, d' 11 de març, pel qual s'estableixen les equivalències entre els títols d'Arts Aplicades i Oficis Artístics, Ceràmica i Conservació i Restauració de Bens Culturals anteriors a la Llei Orgànica 1/1990, de 3 d'octubre, d'Ordenació General del Sistema Educatiu, i en els que va establir en dita Llei (BOE 6 d'abril), disposa que els títols de Graduat en Arts Aplicades, Perit en Ceràmica Artística i Perit en Tècnica Ceràmica es declaren equivalents a tots els efectes al títol de Tècnic Superior a què es referix l'article 35.2 de la dita Llei Orgànica .
  
Resulta així necessari fixar el procediment d'obtenció de la nota mitjana de l'expedient acadèmic dels qui estan en alguna de les situacions indicades i pretenen accedir als estudis universitaris.
  
Per tot això, resolc:
  
Primer
  
Als efectes de l'accés als ensenyaments universitaris, el càlcul de la nota final s'efectuarà seguint les indicacions que s'especifiquen en esta resolució segons el tipus d'ensenyaments i el pla d'estudis que es tracte. Sempre s'utilitzarà l'escala numèrica de puntuacions que va de l'1 al 10, ambdós inclosos, i quan serà necessari la conversió a escala numèrica de les qualificacions de les d'assignatures que hagen estat expressades en forma qualitativa, es realitzarà aplicant les equivalències següents:
  
Suficient, 5,5 ; Bé, 6,5 ; Notable, 7,5; Excel·lent, 9.
  
Segon. Nota mitjana del Títol de Tècnic Superior d'Arts Plàstiques i Disseny
  
La nota mitjana de l'expedient de l'alumnat que haja cursat cicles formatius de grau superior serà la corresponent a la qualificació final del cicle, que es formularà en xifres de l'1 al 10 amb un sol decimal. Esta qualificació final s'obtindrà com a mitjana ponderada de les qualificacions obtingudes en els mòduls que componen el cicle.
  
La segona nota mitjana, als efectes d'un desempat, s'obtindrà amb dos decimals.
  
Tercer
  
Als efectes del càlcul de la nota mitjana no seran computats el mòduls de formació pràctica en empreses, tallers, estudis o acadèmicament dirigides, de projecte final o que consten en l'expedient de l'alumnat com a convalidades o que hagen obtingut correspondència amb la pràctica laboral.
  
Quart. Nota mitjana del Títol de Graduat en Arts Aplicades i Oficis Artístics
  
La nota mitjana s'obtindrà utilitzant les notes mitjanes dels dos cursos d'especialitat segons la secció que es tracte
  
a) Secció de decoració i art publicitari:
  
Curs 1r: Dibuix artístic, Història de l'Art, Perspectiva i Taller artístic de l'especialitat.
  
Curs 2n: Dibuix artístic, Historia de l'Art de la especialitat, Taller artístic de la especalitat, Dret usual
  
b) Secció de disseny, delineació i traçat artístic:
  
Curs 1r: Dibuix lineal, Història de l'Art, Matemàtiques, Teoria i pràctica de la especialitat
  
Curs 2n: Dibuix linial, Historia de l'Art, Teoria i pràctica de la especialitat, Coneiximent de materials i elements de construcció
  
c) Secció d' arts aplicades al llibre.
  
Curs 1r: Dibuix aplicat a les arts del libre, Història de les arts del llibre, Arquitectura del libre, Taller de la especialitat, Tècnicas de la modalitat
  
Curs 2n: Dibuix aplicat a les arts del llibre, Història de les arts del llibre, Arquitectura del llibre, Taller artístic de la especialitat, Tècniques de la modalitat, Dret usual i nocions de contabilitat i correspondència comercial
  
d) Seccióde tallers d'arts aplicades i oficis artístics
  
Curs 1r: Dibuix artístic, Història de l'Art, Modelat aplicat a la especialitat, Projeccions i perspectiva, Taller de la especialitat.
  
Curs 2n: Dibuix artístic o Modelat, Història de l'Art de la Especialitat, Taller de la especialitat, Dret usual i nocions de contabilitat i correspondència comercial
  
Quint. Nota mitjana del Títol de Perit en Ceràmica Artística i de Perit en Tècnica Ceràmica
  
La nota mitjana s'obtindrà utilitzant les notes mitjanes dels tres cursos d'especialitat que es tracte.
  
Sext
  
El model dels certificats acadèmics que hauran d'estendre's necessàriament en aquests casos i que seran els únics documents vàlids als efectes de nota mitjana per a l'accés als corresponents ensenyaments universitaris serà el que figura a l'annex.


Còpia Permalink ELI